"Genesis" ni sehemu kuu ya kwanza ya mfululizo wa ubunifu wa kisayansi unaorushwa na kituo cha televisheni cha NBC, Heroes. Sehemu hii imeongozwa na David Semel na kutungwa na Tim Kring. Sehemu hii inaonesha wahusika kadhaa wakuu wanagundua hali za kuwa na vipawa vya ajabu kwa mara ya kwanza, na kujaribu kujua zaidi kuhusu vipawa hivyo. Baadhi ya washiriki, ikiwa ni pamoja na Greg Grunberg na Leonard Roberts, hawajaonekana kwenye kipingele hiki, na kutambulishwa baadaye ndani ya msimu (baadhi ya sehemu ambazo Grunberg awali alishiriki lakini ziliondolewa kabla ya kuanza kurushwa hewani). Watu kadhaa duniani waligundua kama wana nguvu za ajabu kweli. Claire Bennet anaweza kujiponesha majelaha ya mwili wake haraka mno. Isaac Mendez anaweza kuchora picha za matukio ya baadaye. Hiro Nakamura ana uwezo wa kuchezea wakati, kusafiri kupitia wakati, na hata kujihamisha kutoka mahali pa moja kwenda kwingine. Mohinder Suresh anajaribu kuendeleza kazi ya marehemu baba'ke aliyekufa hivi karibuni - kazi ya kutafuta watu wenye vipaji vya ajabu. Ikiwa kama sehemu kuu ya mfululizo, "Genesis" inaanzisha hadithi zaidi za wahusika wakuu, ikiwa na msingi kamili wa mfululizo.